**Finālturnīra dalībnieku sekmju noteikumi**

LJBL 2017./2018. gada sezonas finālturnīros **varēs piedalīties tikai tie** Jaunatnes līgas basketbolisti, **kuri ir sekmīgi mācībās (uz šo attiecīgo brīdi,** nesekmīgas atzīmes pirmajā semestrī netiks ņemtas vērā**).**

Kārtība, kā tiks pārbaudīta sekmība:

* Sekmju izrakstā  **vidējā atzīme nevienā priekšmetā nedrīkst būt zemāka par 3,5**.
* Uz konkrētās grupas finālturnīru, katram spēlētājam/spēlētājai jābūt līdzi sekmju izrakstam ar **klases audzinātājas parakstu** un **skolas zīmogu (obligāta prasība!). Sekmju izraksti bez zīmogiem nebūs derīgi.** Pirmā semestra liecības arī nebūs derīgas.
* Ja skolu direktori iebilst pret zīmoga likšanu uz šiem sekmju izrakstiem:
  1. Ja vismaz 2 dienas pirms finālturnīra konstatējat šo problēmu, varat dot ziņu LJBL, un līgas darbinieki sazināsies ar skolu, kā arī nepieciešamības gadījumā uzrakstīs oficiālu pieprasījumu;
  2. **ja laikus tiksim brīdināti vismaz dienu pirms finālturnīra sākuma**, uz vietas pirms spēles spēlētājs varēs ieiet savā e-klasē vai citā sistēmā, lai uzrādītu savas sekmes un apstiprinātu, ka nav nesekmīgs.

**Ja netiek uzrādīts sekmju izraksts un to nav iespējas uzrādīt e-klasē vai citā sistēmā, spēlētājs spēlēs piedalīties nedrīkstēs.**

**Sekmju izraksts nedrīkst būt vecāks kā 10 dienas pirms finālturnīra sākuma.**

Ja būs aizdomas par sekmju izrakstu viltošanu vai kāda cita veida maldināšanu, katrs gadījums tiks rūpīgi izskatīts un LJBL bargi vērsīsies gan pret pašu spēlētāju, gan komandu, kurā nospēlējis kāds nesekmīgs spēlētājs.